ई-श्रमिक योजना का लाभ किसे मिलेगा?
कारखानों में काम करने वाले, दिहाड़ी मजदूर, रेहड़ी-पटरी वाले, घरेलू कामगार, रिक्शा चालक और निर्माण स्थल पर काम करने वाले लोग ई-श्रमिक कार्ड का फायदा उठा सकते हैं. इस कार्ड को पाने के लिए, आवेदकों की आयु 16 से 59 वर्ष के बीच होनी चाहिए. इस योजना के लिए ऑनलाइन और ऑफलाइन दोनों तरह के आवेदन स्वीकार किए जाते हैं. अबतक देश भर में लगभग 28 करोड़ लोग पहले ही इस कार्यक्रम के लिए आवेदन जमा कर चुके हैं और सरकार का लक्ष्य लगभग 38 करोड़ श्रमिकों को नामांकित करना है. यह बताना ज़रूरी है कि संगठित क्षेत्र में काम करने वाले कर्मचारी जिनके पास EPFO खाते हैं, वे इस योजना में भाग नही ले सकते हैं. इसके अलावा, आयकर देने वाले व्यक्ति पात्र नहीं हैं और NPS/EPFO से लाभ प्राप्त करने वाले लोग इस पहल का लाभ नहीं उठा पाएंगे.